《江头春日》
宋代·真山民

风煖旗亭煮酒香，醉醒始悟是他乡。驾言行迈路千里，岂不怀归天一方。

春事渐消莺语老，离愁偏胜柳丝长。无聊莫向城南宿，淡月梨花正断肠。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。